**У С Т А В**

**НА НАРОДНО ЧИТАЛИЩЕ „МИНЬОР – 2006”,**

**ОБЩИНА БОБОВ ДОЛ, ОБЛАСТ КЮСТЕНДИЛ**

 **Р А З Д Е Л І**

 **ОБЩИ ПОЛОЖЕНИЯ**

 Чл. 1. Народно читалище „Миньор - 2006 г.” е самостоятелна, независима и самоуправляваща се културно просветна организация. То е изградено и работи на принципите на демократизма, добродетелността и автономията.

 Чл. 2. Читалището не може да обслужва нечии политически интереси. В дейността му могат да участват всички граждани без ограничения на възраст, партийна, етническа или религиозна принадлежност и местоживеене.

 Чл. 3. Читалището работи в тясно взаимодействие с други културни институции и училища, обществени и други организации, които извършват културно просветна дейност.

 Чл. 4. Читалището осъществява сътрудничество и координация с държавни и общински органи и организации, които имат отношение към неговата дейност, изпълнява и държавно културно просветни задачи.

 Чл. 5. Читалището е юридическо лице с нестопанска цел. То е обществена организация и същевременно културен институт.

**Р А З Д Е Л ІІ**

**НАИМЕНОВАНИЕ И СЕДАЛИЩЕ**

 Чл. 6, ал. /1/Пълното наименование на читалището е Народно читалище „Миньор – 2006 г.”.

 Ал. /2/ Седалище на читалището е град Бобов дол, община Бобов дол, област Кюстендил, ул. „Васил Коларов” № 3.

 Ал. /3/ Пълното наименование на читалището и седалището и адреса на управлението му се поставят върху всички документи и издания на читалището.

**Р А З Д Е Л ІІІ**

**Ц Е Л И**

Чл. 7. Да задоволява потребностите на гражданите, свързани с развитие и обогатяване на културния живот на град Бобов дол и общината; запазване на обичаите, традициите на българския народ; разширяване на знанията на гражданите и приобщаването им към ценностите и постиженията на науката, изкуството и културата; възпитаване и утвърждаване на националното самосъзнание.

Чл. 8. Читалището осъществява своите цели и задачи както следва: уреждане и поддържане на библиотека, читалня и видеотека; развиване и подпомагате на любителското художествено творчество; кръжоци, клубове, празненства, концерти и чествания, събиране и разпространяване на знания за родния край; извършване на допълнителни дейности, подлагащи изпълнението на основните им функции, с изключение на използването на читалищните сгради за клубове с политически цели, за обсебването им от религиозни секти и други дейности, противоречащи на добрите нрави, националното самосъзнание и традиции; създаване и съхраняване на музейни колекции.

 Чл. 8 „а” Извършва допълнителна стопанска дейност, свързана с предмета на основната дейност на читалището, като приходите, от която се използват единствено за постигане на техните уставни цели, без да се разпределя печалбата между лицата, които я извършват.

 Чл. 8 „б” Извършва социална и образователна дейност в община Бобов дол.

 Чл. 8 „в” Осигуряване на достъп до информация на гражданите на общината, създаване и поддържане на електронни и информационни мрежи, т.е. предоставяне на компютърни и интернет услуги.

 Чл. 8 „г” Читалището организира и извършва младежки дейности.

**Р А З Д Е Л ІV**

**ИМУЩЕСТВО И ФИНАНСИ**

 Чл. 9. Средствата на читалището се набират от членски внос, културно-просветна дейност, субсидия от държавния и общинските бюджети, дарения и завещания от физически и юридически лица, наеми от движимо и недвижимо имущество и други приходи.

 Чл. 10 /1/ Имуществото на читалището се състои от право на собственост и от други вещни права, вземания, ценни книжа, други права и задължения.

 Чл. 10 /2/ Читалищното настоятелство изготвя годишен отчет за приходите и разходите, който се приема от Общото събрание. Отчетът за изразходваните от бюджета средства се представя в общината.

**Р А З Д Е Л V**

**УПРАВЛЕНИЕ**

 Чл. 11 /1/ Членовете на читалището са индивидуални, колективни и почетни.

 /2/ Индивидуалните членове са български граждани. Те биват действителни и спомагателни:

1. Действителните членове са лица, навършили 18 г., които участват в дейността на читалището, редовно плащат членски внос и имат право да избират и да бъдат избирани.
2. Спомагателни членове са лица до 18 години, нямат право да избират и да бъдат избирани в читалищното настоятелство и имат съвещателен глас.

/3/ Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас. Колективни членове могат да бъдат:

1. Професионални организации;
2. Стопански организации;
3. Търговски дружества;
4. Кооперации и сдружения;
5. Културно-просветни и любителски клубове и творчески колективи.

 /4/ Почетни членове могат да бъдат български и чужди граждани с изключителни заслуги за читалището.

 /5/ Членовете на читалището са длъжни:

1. Да спазват Устава на читалището;
2. Да плащат членския внос в размер, определен от общото събрание.
3. Да пазят и обогатяват читалищното имущество.

 Чл. 12. Органи на читалището са Общото събрание, Читалищното настоятелство и Проверителната комисия.

**Р А З Д Е Л VІ**

**ОБЩО СЪБРАНИЕ**

Чл. 13. Върховен орган на читалището е Общото събрание. То се състои от всички членове на читалището, имащи право на глас.

 Чл. 14 /1/ Общото събрание:

1. Изменя и допълва Устава;
2. Избира и освобождава членове на читалищното настоятелство, проверителна комисия, председател;
3. Приема вътрешните актове, необходими за организацията на дейността на читалището;
4. Изключва членове на читалището;
5. Приема основни насоки на дейността на читалището;
6. Приема бюджета на читалището;
7. Приема годишния отчет до 30 март на следващата година;
8. Определя размера на членския внос;
9. Отменя решения на органите на читалището;
10. Взема решение за прекратяване на читалището;
11. Взема решения за отнасяне до съда на незаконосъобразни

 действия на ръководството или отделни читалищни членове;

1. Взема решение за членуване или прекратяване на членството в читалищно сдружение;
2. Общото събрание взема решение за откриване на клонове на читалището.

 /2/ Решенията на общото събрание са задължителни за другите органи на читалището и се вземат с явно гласуване.

 Чл. 15 /1/ Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име.

 /2/ Поканата за събрание трябва да не съдържа дневния ред, датата, часа, мястото на провеждане му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейността на читалището, трябва да бъде залепена поканата за събранието.

 /3/ Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

 /4/ Решенията по чл. 14, ал. /1/, т. 1., т. 4, т. 10, 11 и 12 от Закона за народните читалища се вземат с мнозинство най-малко 2/3 от всички членове. Останалите решения за вземат с мнозинство повече от половината от присъстващите.

 /5/ Решенията на общото събрание са задължителни за другите органи на читалището.

 /6/ Две трети от членовете на Общото събрание може да предявят иск пред Окръжния съд за отмяна на решение на общото събрание, ако то противоречи на Закона или Устава.

/7/ Член на читалището, който системно не изпълнява задълженията си за участие в дейността на читалището и не внася членския внос, който не е участва в 3 последователни заседания на общото събрание, неговото членство се прекратява.

 **Р А З Д Е Л VІІ**

 **Н А С Т О Я Т Е Л С Т В О**

Чл. 16, /1/ Изпълнителен орган на читалището е настоятелството, което се състои от девет членове, избрани са за срок до три години. Същите да нямат роднински връзки по права и съребрена линия до четвърта степен.

 /2/ Настоятелството:

Свиква Общо събрание.

Осигурява изпълнението на решенията на Общото събрание.

Подготвя и внася в Общото събрание проекта за бюджета на читалището и утвърждава щата му.

Подготвя и внася в Общото събрание отчет за дейността на читалището.

Назначава секретаря на читалището и утвърждава длъжностната му характеристика.

/3/ Настоятелството взема решения с мнозинство повече от половината на членовете си.

Чл. 17 /1/. Председателят на читалището е член на настоятелството и се избира от Общото събрание за срок от три години.

 /2/Председател:

Организира дейността на читалището, съобразно Закона, Устава и Решенията на Общото събрание.

Представлява читалището, а в негово отсъствие от секретаря.

Свиква и ръководи заседанията на настоятелството и председателства Общото събрание.

/отменена/

Отчита дейността си пред настоятелството.

Сключва и прекратява договори със служители, съобразно бюджета на читалището и въз основа на решение на настоятелството.

Председателят на читалището ежегодно в срок до 10 ноември представя на кмета на общината предложения за своята дейност през следващата година.

Председателят на читалището представя ежегодно до 31 март пред общински съвет и кмета на общината доклад за осъществените дейности в изпълнение на приетата програма за развитие на читалищната дейност от Общински съвет.

/3/ Секретар на читалището:

Организира изпълнението на решенията на настоятелството, включително решенията за изпълнението на бюджета.

Организира текущата основна и допълнителна дейност.

Отговаря за работата на щатния и хонорувания персонал.

Представлява читалището заедно и поотделно с председателя.

/4/ Секретарят не може да е в роднински връзки с членовете на настоятелството и на проверителната комисия по права и съребрена линия до четвърта степен, както и да бъде съпруг или съпруга на председателя на читалището.

**Р А З Д Е Л VІІІ**

**ПРОВЕРИТЕЛНА КОМИСИЯ**

Чл. 18, /1/. Проверителната комисия се състои от три членове, избрани за срок от три години.

/2/. Членове на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3/ Проверителната комисия осъществява контрол върху дейността на настоятелството, председателя и секретаря на читалището по спазване на Закона, Устава и Решенията на Общото събрание.

/4/ При констатирани нарушения, проверителната комисия уведомява Общото събрание на читалището, а при данни за извършено престъпление и органите на прокуратурата.

Чл. 19. Не могат да бъдат избирани за членове на настоятелството и на проверителната комисия и за секретари лица, които са осъждани на лишаване от свобода за умишлени престъпления от общ характер.

Чл. 19“а“ /1/. Членовете на настоятелството, включително председателят и секретарят подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

/2/ Председателят, членовете на настоятелството и поверителната комисия имат право на парично възнаграждение. Това право да бъде развито и детайлизирано при какви условия ще се осъществява в правилника за дейността на читалището.

/3/ Читалището приема Правилник за дейността на читалището.

**П Р Е К Р А Т Я В А Н Е**

ЧЛ. 20 /1/. Читалището може да бъде прекратено по решение на Общото събрание, вписано в регистъра на Окръжния съд. То може да бъде прекратено с ликвидация или по решение на Окръжния съд, ако:

Дейността му противоречи на Закона, Устава и добрите нрави.

Имуществото му не се използва според целите, предмета и дейността на читалището.

Е налице трайна невъзможност читалището да действа или не развива дейност за период две години.

Не е учредено по законния ред.

Е обявено в несъстоятелност.

/2/ Прекратяването на читалището по решение на Окръжния съд може да бъде постановено по искане на Прокурора, направено самостоятелно или след подаден сигнал от Министъра на културата.

/3/ Прекратяване на читалището по искане на Прокурора се вписва служебно.

Чл. 21 /1/. Активите на прекратеното читалище, останали след ликвидацията се разпределят между други читалища по ред, установен с Наредба на Министъра на културата и Министъра на финансите, съгласувана с Националния съвет по читалищно дело, като се има пред вид регионалния принцип.

/2/. Читалищният съюз, в който е членувало прекратено читалище не може да претендира за разпределянето на имуществото на това читалище.

/3/ След вземане на решение за прекратяване на читалището, то преминава през две фази:

1.Ликвидация.

2.Заличаване.

/4/ Имуществото на читалището след удовлетворяване на неговите кредитори, то се предоставя на организация в обществена полза със същата или близка нестопанска цел, която е пряко определена според разпоредбите на настоящия Устав.

ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Празник на читалището е 24-ти май – Ден на българската култура.

§ 2. Празник на народното читалище „Миньор 2006“ е 16-ти февруари.

§3. За неуредените в този Устав, случаи се прилагат разпоредбите на Закона за Народните читалища и Закона за юридическите лица с нестопанска цел.

§4. Този Устав е приет на Общо събрание, проведено в град Бобов дол, на 21.04.2010 година и е подписан от всички присъстващи членове, съобразно приложения списък.

**………………………………………………………………………………………………………………………………………………………………………………………………………………………………**

**СПИСЪЧЕН СЪСТАВ НА НАСТОЯТЕЛСТВОТО И ПРОВЕРИТЕЛНАТА КОМИСИЯ НА НЧ „Миньор 2006“**

**ГРАД БОБОВ ДОЛ, ОБЛ. КЮСТЕНДИЛ**

**ЧИТАЛИЩНО НАСТОЯТЕЛСТВО:**

1. ИВАНКА БУДИНОВА ЦУРЕВА – ПРЕДСЕДАТЕЛ
2. СТАНИСЛАВА ИВАНОВА ИВАНОВА - ЧЛЕН
3. ВАСИЛКА ГЕОРГИЕВА ЛАМБРЕВА - ЧЛЕН
4. МАРИЯНА ДИМЧОВА ХРИСТОВА - ЧЛЕН
5. БИСЕРКА ВАСИЛЕВА ДИМЧЕВА - ЧЛЕН
6. ЙОРДАНКА ПЕТРОВА ГАЦЕВА – ЧЛЕН
7. ГЕРГАНА КРУМОВА ЛЕВЧЕВА - ЧЛЕН
8. ДИМИТЪР ВЕСЕЛИНОВ ФАКИРСКИ - ЧЛЕН
9. АЙГЮЛ МЕХМЕДОВА АЛИЕВА - ЧЛЕН

**ПРОВЕРИТЕЛНА КОМИСИЯ**:

1. БИЛЯНА ДИМИТРОВА КЬОСЕВА – ПРЕДСЕДАТЕЛ
2. АНЕЛИЯ ГЕОРГИЕВА СЪРБИНСКА – ЧЛЕН
3. СТЕЛА КИРИЛОВА КОЛИБАРСКА - ЧЛЕН